หุ้นไทยเปิดบวก3.67จุด
ตลาดหุ้นไทยเปิดการซื้อขายภาคเช้าในระดับ 806.24จุด ปรับตัวเพิ่มขึ้น3.67จุด คาดบวกกรอบแคบจากแรงหนุนหุ้นเศรษฐกิจในประเทศ
5 ก.ค. 2553

ตลาดหุ้นไทยเปิดการซื้อขายภาคเช้าในระดับ 806.24จุด ปรับตัวเพิ่มขึ้น3.67จุด คาดบวกกรอบแคบจากแรงหนุนหุ้นเศรษฐกิจในประเทศ
ตลาดหลักทรัพย์แห่งประเทศไทยเปิดการซื้อขายภาคเช้าวันจันทรืที่ 5 ก.ค. ดัชนีอยู่ที่ระดับ 806.24จุด ปรับเพิ่มขึ้น 3.67 จุด  โดย มี 5 อันดับหลักทรัพย์ที่มีมูลค่าซื้อขายสูง คือ   BANPU เปิดที่ 616.00 บาท เพิ่มขึ้น 14.00 บาท TMB เปิดที่ 1.51 บาท เพิ่มขึ้น 0.02 บาท BTS เปิดที่ 0.86 บาท ลดลง -0.01 บาท CPF เปิดที่ 21.00 บาท เพิ่มขึ้น 0.30 บาท และ PTT เปิดที่ 246.00 บาท ไม่เปลี่ยนแปลง
บริษัทหลักทรัพย์ เคจีไอ วิเคราะห์ว่า คาดว่าตลาดหุ้นไทยวันนี้จะบวกกรอบแคบ โดยมีแรงหนุนมาจากหุ้นเศรษฐกิจในประเทศ ขณะที่หุ้นสินค้าโภคภัณฑ์จะยังอ่อนกว่าต่อไป โดยเรื่องเด่นอยู่ที่หุ้นเศรษฐกิจในประเทศ (Domestic plays) ซึ่งขณะนี้ได้เข้าสู่ฤดูคาดการณ์กำไรไตรมาส 2 ของกลุ่มธนาคารซึ่งจะประกาศภายในวันที่ 21 ก.ค. นี้ 
ขณะที่สถานการณ์ความเชื่อมั่นในประเทศค่อนข้างดีและจะหนุนจิตวิทยาการลงทุนในกลุ่มธนาคาร กลุ่มบ้าน รวมทั้งกลุ่มสื่อสาร โดยในกลุ่มสื่อสารนั้นเมื่อวันที่ 3 ก.ค. ทางกทช. มีประชุมนัดพิเศษและได้เห็นชอบร่างแก้ไขของการประมูลใบอนุญาต 3 จี ที่ราคาเริ่มต้น 1.28 หมื่นล้านบาทต่อใบ และ กทช. แสดงความมั่นใจว่าจะเปิดประมูลได้ในเดือน ก.ย. นี้
ด้าน สมาคมค้าทองคำประกาศราคาซื้อขายทองคำแท่งและทองรูปพรรณวันนี้ (5 ก.ค.) ทองคำแท่งซื้อคืนที่บาทละ 18,600 บาท และขายออกที่ 18,700 บาท ส่วนทองรูปพรรณซื้อคืนที่บาทละ 18,328.44 บาท และขายออกที่ 19,100 บาท ราคาทองวันนี้ทรงตัวจากราคาล่าสุดเมื่อวันที่ 3 ก.ค.